L'Ajuntament de Sagunt posar en marxa el programa Voluntariat pel Valencià
06 d’octubre 2016

![Imagen 1](/media/mfdayltr/_______________________logo-voluntariat.jpg)

​

Amb l’inici del curs, l’Ajuntament de Sagunt torna a posar en funcionament a la ciutat el programa Voluntariat pel Valencià. L’objectiu d’este programa, creat per la Federació Escola Valenciana, és facilitar a totes les persones que vulguen aprendre a parlar en valencià, o que es vulguen llançar a parlar-lo, que el puguen practicar en un context real i relaxat. Este programa promou el voluntariat lingüístic, de manera que persones que parlen habitualment valencià destinen una part del seu temps a conversar amb persones interessades a adquirir fluïdesa i perdre la vergonya per poder parlar en valencià d’una manera natural.

El mínim compromís que es demana és una participació de 10 hores: una hora per setmana, durant 10 setmanes, però els tàndems lingüístics es gestionen el temps lliurement segons la seua disponibilitat. A partir de la inscripció de les persones al programa, es formen les parelles lingüístiques, tenint en compte els seus horaris disponibles i les afinitats. Totes les persones que hi participen ho fan d’una manera desinteressada.

_Qui pot ser voluntari o voluntària?_ Totes les persones majors d’edat que parlen en valencià habitualment. No és necessària cap titulació, sinó només que disposen d’una almenys d’una hora per setmana per a conversar en valencià amb la persona assignada.

_Qui pot ser aprenent?_ Totes les persones majors d’edat que vulguen aprendre a parlar en valencià o que ja el parlen, encara que siga amb dificultats i que volen guanyar fluïdesa, perdre la vergonya i incorporar-lo d’una manera natural a les activitats quotidianes, laborals o de relació social.

En la campanya d’enguany col·laboren el Gabinet de Promoció del Valencià, el regidor del qual és José Manuel Tarazona; Escoles de Proximitat-Universitat Popular; i l’Escola Permanent d’Adults.

Accés a la butlleta d’inscripció: [https://drive.google.com/file/d/0bygyy4lhd-obauwxmlnmbuf3nue/view?usp=sharing](https://drive.google.com/file/d/0bygyy4lhd-obauwxmlnmbuf3nue/view?usp=sharing)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-posar-en-marxa-el-programa-voluntariat-pel-valencia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-posar-en-marxa-el-programa-voluntariat-pel-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-posar-en-marxa-el-programa-voluntariat-pel-valencia/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-posar-en-marxa-el-programa-voluntariat-pel-valencia/)